TLAČOVÁ SPRÁVA

**Biopalivá znižujú ceny benzínu**

**BRATISLAVA, 30.4.2014 - Ceny bioetanolu v Európe dosiahli za posledné 3 mesiace historické minimum. Bioetanol, používaný v doprave, je momentálne lacnejší ako benzín. V súčasnosti sa etanol obchoduje na úrovni 48 Eur za hektoliter, pričom najnižšia cena klesla na 46 Eur za hektoliter. Oproti tomu sa veľkoobchodná cena benzínu, po očistení o DPH a spotrebnú daň, pohybuje medzi 63-66 Eur za hektoliter.**

Túto informáciu priniesla agentúra Platts, ktorá sa zaoberá hodnotením cien na komoditných trhoch.

„Nižšie ceny bioetanolu v porovnaní s cenou benzínu vyvracajú mylný názor, že primiešavanie biopalív zdražuje ceny pohonných hmôt. Naopak, s väčším podielom bioetanolovej zložky by benzín na čerpacích staniciach stál menej,“ hovorí Róbert Spišák, zástupca slovenských výrobcov biopalív zo Združenia pre výrobu a využitie biopalív.

Na Slovensku je v súčasnosti stanovený povinný 4% podiel biopalív vo fosílnych palivách. V Česku sa primiešava približne 5% bioetanolu do benzínu a necelých 7% biodieslu do nafty, avšak Česi používajú aj tzv. SMN (směsná motorová nafta), ktorá obsahuje minimálne 30% bionafty. Čoraz populárnejšie u našich západných susedov je aj palivo E85 s 85% metanolu a 15% Natural 95, pričom sa zdaňuje iba jeho fosílna zložka, takže je lacnejšie ako klasický benzín.

**Podľa smernice Európskej únie do roku 2020 musí byť v spotrebovaných motorových palivách 10% energie vo forme biopalivovej zložky.**

*Pre viac informácií:*

Denisa Vološčuková, PR CONSULTANT

voloscukova@dynamic.sk I +421 905 230 810